CELEX: 32013D0499
Language: lv
Date: 2013-10-10 00:00:00
Title: 2013/499/ES: Komisijas Lēmums ( 2013. gada 10. oktobris ) par pasākumu, ko Vācija veikusi saskaņā ar Eiropas Parlamenta un Padomes Direktīvas 2006/42/EK 11. pantu un ar ko aizliedz laist tirgū uzņēmuma Huabao Electric Appliance Co. Ltd ražotos HB-ATV49Q-Electric modeļa elektriskos minivisurgājējus (izziņots ar dokumenta numuru C(2013) 6552)  Dokuments attiecas uz EEZ

12.10.2013   
            
            
               LV
            
            
               Eiropas Savienības Oficiālais Vēstnesis
            
            
               L 272/55
            
         KOMISIJAS LĒMUMS
   (2013. gada 10. oktobris)
   par pasākumu, ko Vācija veikusi saskaņā ar Eiropas Parlamenta un Padomes Direktīvas 2006/42/EK 11. pantu un ar ko aizliedz laist tirgū uzņēmuma Huabao Electric Appliance Co. Ltd ražotos HB-ATV49Q-Electric modeļa elektriskos minivisurgājējus
   (izziņots ar dokumenta numuru C(2013) 6552)
   (Dokuments attiecas uz EEZ)
   (2013/499/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 17. maija Direktīvu 2006/42/EK par mašīnām un ar kuru groza Direktīvu 95/16/EK (1) un jo īpaši tās 11. pantu,
   tā kā:
   
               (1)
            
            
               Vācijas iestādes saskaņā ar Direktīvas 2006/42/EK 11. panta 2. punktu paziņoja Komisijai un pārējām dalībvalstīm par pasākumu, ar ko tiek aizliegts laist tirgū HB-ATV49Q-Electric modeļa elektrisko minivisurgājēju, ko ražo uzņēmums Huabao Electric Appliance Co. Ltd, adrese: Zhiying Street, Guashan Industry Area, Yongkang, Zhejiang, Ķīnā, un ko ES importē uzņēmums QBB Funsporthandel, adrese: Hofstraβe 21, 56841 Traben-Trarbach, Vācijā.
            
         
               (2)
            
            
               Vācijas iestādes informēja, ka pasākuma iemesls bija minivisurgājēja neatbilstība šādām veselības aizsardzības un drošuma pamatprasībām, kas noteiktas Direktīvas 2006/42/EK I pielikumā:
               
                           —
                        
                        
                           1.3.2. Demontēšanās risks darbības laikā
                           Visurgājēja rāmis lietošanas laikā varēja salūzt, jo metinājums bija zemas kvalitātes.
                        
                     
                           —
                        
                        
                           1.3.7. Risks saistībā ar kustīgajām daļām
                           Siksnas piedziņa bija pieejama un netika aizsargāta.
                        
                     
                           —
                        
                        
                           1.7.3. Mašīnas marķējums
                           Marķējumā nebija norādīts pilns ražotāja nosaukums un adrese.
                        
                     
                           —
                        
                        
                           1.7.4. Instrukcijas
                           Minivisurgājējam nebija pievienotas instrukcijas vācu valodā.
                        
                     
         
               (3)
            
            
               Vācijas iestādes arī norādīja, ka, lai gan izstrādājumam bija CE marķējums, tam nebija pievienota ražotāja vai tā pilnvarotā pārstāvja sastādīta un parakstīta EK atbilstības deklarācija, kā noteikts Direktīvas 2006/42/EK 5. panta 1. punkta e) apakšpunktā.
            
         
               (4)
            
            
               Paziņojumam bija pievienots inspekcijas ziņojums, ko izstrādājusi Landesamt für Umwelt, Wasserwirtschaft und gewerbeaufsicht Rheinland-Pfalz.
               
            
         
               (5)
            
            
               Saskaņā ar Direktīvas 2006/42/EK 11. panta 3. punktā noteikto procedūru Komisija nosūtīja vēstuli ražotājam un importētājam, aicinot viņus paust viedokli par Vācijas iestāžu veikto pasākumu. Atbilde netika saņemta.
            
         
               (6)
            
            
               Vācijas iestāžu sniegto pierādījumu izskatīšana apstiprina, ka Huabao Electric Appliance Co. Ltd ražotais HB-ATV49Q-Electric modeļa elektriskais minivisurgājējs neatbilst Direktīvā 2006/42/EK noteiktajām veselības aizsardzības un drošuma pamatprasībām un ka šī neatbilstība lietotājiem rada nopietnus savainojumu draudus,
            
         IR PIEŅĒMUSI ŠO LĒMUMU.
   1. pants
   Vācijas iestāžu veiktais pasākums, ar ko aizliedz laist tirgū uzņēmuma Huabao Electric Appliance Co. Ltd ražoto HB-ATV49Q-Electric modeļa elektrisko minivisurgājēju, ir pamatots.
   2. pants
   Šis lēmums ir adresēts dalībvalstīm.
   
      Briselē, 2013. gada 10. oktobrī
      
         
            Komisijas vārdā –
         
            priekšsēdētāja vietnieks
         
         Antonio TAJANI
      
   
   
      (1)  OV L 157, 9.6.2006., 24. lpp.